title: Sklep Sveta (SZVP) 2017/809 z dne 11. maja 2017 v podporo pri izvajanju Resolucije Varnostnega sveta Združenih narodov 1540 (2004) o neširjenju orožja za množično uničevanje in njegovih nosilcev

text:
               12.5.2017

               SL

               Uradni list Evropske unije

               L 121/39

         SKLEP SVETA (SZVP) 2017/809
   z dne 11. maja 2017
   v podporo pri izvajanju Resolucije Varnostnega sveta Združenih narodov 1540 (2004) o neširjenju orožja za množično uničevanje in njegovih nosilcev
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti členov 26(2) in 31(1) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Evropski svet je 12. decembra 2003 sprejel Strategijo EU proti širjenju orožja za množično uničevanje, ki v poglavju III našteva ukrepe zoper njegovo širjenje, ki jih je treba sprejeti tako v Uniji kot v tretjih državah.

               (2)

               Unija dejavno izvaja to strategijo in ukrepe iz poglavja III, zlasti s finančnimi sredstvi za podporo posebnim projektom, ki jih izvajajo multilateralne institucije, tako da zagotavlja tehnično pomoč in strokovno znanje v zvezi z različnimi ukrepi za neširjenje orožja državam, ki to potrebujejo, ter spodbuja vlogo Varnostnega sveta Združenih narodov (ZN).

               (3)

               Varnostni svet ZN je 28. aprila 2004 sprejel Resolucijo 1540 (2004) (v nadaljnjem besedilu: RVSZN 1540 (2004)), ki je prvi mednarodni instrument, ki enotno in celovito obravnava orožje za množično uničevanje, njegove nosilce in z njim povezane materiale. Z RVSZN 1540 (2004) so bile za vse države uvedene zavezujoče obveznosti, katerih cilj je nedržavnim akterjem preprečiti dostop do takšnega orožja in z njim povezanega materiala ter jih od tega odvračati. V navedeni resoluciji je zapisan tudi poziv državam, naj Odboru Varnostnega sveta, ustanovljenemu z RVSZN 1540 (2004) (v nadaljnjem besedilu: Odbor 1540), predložijo poročilo o ukrepih, ki so jih za izvajanje RVSZN 1540 (2004) že sprejele ali jih nameravajo sprejeti.

               (4)

               Varnostni svet ZN je 27. aprila 2006 sprejel Resolucijo 1673 (2006) in sklenil, da bi moral Odbor 1540 intenzivirati prizadevanja za spodbujanje doslednega izvajanja RVSZN 1540 (2004), in sicer s programi dela, ozaveščanjem, podporo, dialogom in sodelovanjem. Odbor 1540 je tudi pozval, naj z državami ter mednarodnimi, regionalnimi in podregionalnimi organizacijami preuči možnost izmenjave pridobljenih izkušenj in znanja ter ugotovi, s katerimi razpoložljivimi programi bi lahko olajšali izvajanje RVSZN 1540 (2004).

               (5)

               Varnostni svet ZN je 20. aprila 2011 sprejel Resolucijo 1977 (2011) in sklenil podaljšati mandat Odbora 1540 za deset let, to je do 25. aprila 2021. Sklenil je tudi, da bo Odbor 1540 vse države še intenzivneje spodbujal k doslednemu izvajanju RVSZN 1540 (2004), dejavno sodeloval pri usklajevanju ponudb in prošenj za pomoč, in sicer z ukrepi, kot so obiski na povabilo zadevne države, vzorčni načrti pomoči, akcijski načrti ali druge informacije, ki jih prejme Odbor 1540, do decembra 2016 pa bo izvedel celovit pregled izvajanja RVSZN 1540 (2004).

               (6)

               Varnostni svet je 15. decembra 2016 soglasno sprejel Resolucijo 2325 (2016) in s tem podprl izid postopka celovitega pregleda RVSZN 1540 (2004), izvedenega v letu 2016. Vse članice je pozval, naj okrepijo nacionalne ukrepe za izvajanje RVSZN 1540 (2004), in se zavzel za obsežnejšo pomoč pri razvoju zmogljivosti držav v zvezi s tem, vključno s prostovoljnimi prispevki, pa tudi za tesnejše sodelovanje med deležniki, civilno družbo in akademskimi krogi.

               (7)

               Izvajanje Skupnega ukrepa Sveta 2006/419/SZVP (1), Skupnega ukrepa Sveta 2008/368/SZVP (2) in Sklepa Sveta 2013/391/SZVP (3) je prispevalo k znatnemu zmanjšanju števila držav, ki niso predložile poročila, in držav, ki niso posredovale dodatnih informacij, ki jih je po predložitvi nepopolnih poročil zahteval Odbor 1540.

               (8)

               Urad ZN za razorožitev (UNODA), ki je pristojen za zagotavljanje strokovne in logistične podpore Odboru 1540 in njegovi skupini strokovnjakov, bi moral biti zadolžen za tehnično izvajanje projektov, ki se bodo izvajali v skladu s tem sklepom.

               (9)

               Ta sklep bi bilo treba izvajati v skladu z okvirnim finančnim in upravnim sporazumom, sklenjenim med Komisijo in ZN, glede upravljanja finančnih prispevkov Unije k programom ali projektom, s katerimi upravljajo ZN –

         SPREJEL NASLEDNJI SKLEP:
   Člen 1
   1.   EU v skladu s svojo strategijo proti širjenju orožja za množično uničevanje (v nadaljnjem besedilu: strategija EU), v kateri je določen cilj spodbujanja vloge Varnostnega sveta ZN in izboljšanja njegovega strokovnega znanja pri soočanju z izzivi, povezanimi s širjenjem orožja, še naprej podpira izvajanje Resolucije Varnostnega sveta Združenih narodov (RVSZN) 1540 (2004) in RVSZN 1977 (2011).
   2.   Pri projektih za podporo RVSZN 1540 (2004), ki so skladni z ukrepi v skladu s strategijo EU, gre za podregionalne delavnice, obiske držav, srečanja, prireditve, usposabljanje in odnose z javnostmi.
   3.   Ti projekti so po svojih namenih usmerjeni v:

               —

               izboljšanje ustreznih prizadevanj in usposobljenosti na nacionalni in regionalni ravni, zlasti z usposabljanjem, izboljšanjem zmogljivosti in omogočanjem pomoči v tesnem sodelovanju z drugimi programi Unije in drugimi akterji, ki sodelujejo pri izvajanju RVSZN 1540 (2004), da se zagotovijo sinergije in dopolnjevanje;

               —

               prispevek k praktičnemu izvajanju posebnih priporočil tako iz celovitega pregleda izvajanja RVSZN 1540 (2004) iz leta 2009 kot iz zaključkov celovitega pregleda, opravljenega tekom leta 2016, zlasti na področju tehnične pomoči, mednarodnega sodelovanja in poglabljanja ozaveščenosti javnosti;

               —

               podporo pripravi prostovoljnih nacionalnih akcijskih načrtov za izvajanje RVSZN 1540 (2004) na prošnjo držav;

               —

               spodbujanje sodelovanja ustreznih deležnikov iz industrije in civilne družbe pri izvajanju RVSZN 1540(2004).

         4.   Projekti so podrobneje opisani v Prilogi.
   Člen 2
   1.   Za izvajanje tega sklepa je odgovoren visoki predstavnik.
   2.   Za tehnično izvajanje projektov iz člena 1(2) je zadolžen Urad ZN za razorožitev (UNODA), po potrebi v sodelovanju z Organizacijo za varnost in sodelovanje v Evropi (OVSE), Afriško unijo, Organizacijo ameriških držav oziroma Ligo arabskih držav. UNODA sklene z OVSE sporazum o prenosu sredstev, potrebnih za izvajanje posebnih projektov OVSE.
   3.   UNODA skrbi za tehnično izvajanje projektov iz člena 1(2) v okviru pristojnosti in pod nadzorom visokega predstavnika. Visoki predstavnik v ta namen sklene potrebne dogovore z UNODA.
   Člen 3
   1.   Referenčni finančni znesek za izvajanje projektov iz člena 1(2) znaša 2 635 170,77 EUR. Predvideni skupni proračun za celotni projekt je 2 672 770,77 EUR in se sofinancira iz splošnega proračuna Evropske unije.
   2.   Izdatki, financirani z zneskom iz odstavka 1, se upravljajo v skladu s postopki in pravili, ki veljajo za splošni proračun Unije.
   3.   Komisija nadzira pravilnost upravljanja izdatkov iz odstavka 2. V ta namen sklene sporazum o financiranju z UNODA. V sporazumu se določi, da UNODA poskrbi za prepoznavnost prispevka Unije, ustrezno njegovemu obsegu. Poleg tega se v njem določi, da končno odgovornost do Komisije za tehnično izvajanje projektov iz člena 1(2) nosi UNODA.
   4.   Komisija si prizadeva skleniti sporazum o financiranju iz odstavka 3 v čim krajšem času po začetku veljavnosti tega sklepa. Komisija obvesti Svet o kakršnih koli težavah v tem postopku in o datumu sklenitve sporazuma o financiranju.
   Člen 4
   Visoki predstavnik poroča Svetu o izvajanju tega sklepa na podlagi rednih poročil, ki jih pripravi UNODA. Ta poročila so podlaga za ocenjevanje, ki ga opravi Svet. Komisija zagotovi informacije o finančnih vidikih projektov iz člena 1(2).
   Člen 5
   1.   Ta sklep začne veljati na dan sprejetja.
   2.   Ta sklep preneha veljati 36 mesecev po sklenitvi sporazuma o financiranju iz člena 3(3) ali 6 mesecev po dnevu sprejetja tega sklepa, če sporazum o financiranju do takrat še ni sklenjen.

      V Bruslju, 11. maja 2017

            Za Svet

            Predsednik

         C. CARDONA

      (1)  Skupni ukrep Sveta 2006/419/SZVP z dne 12. junija 2006 za podporo pri izvajanju Resolucije Varnostnega sveta Združenih narodov 1540 (2004) ter v okviru izvajanja Strategije EU proti širjenju orožja za množično uničevanje (UL L 165, 17.6.2006, str. 30).

      (2)  Skupni ukrep Sveta 2008/368/SZVP z dne 14. maja 2008 za podporo pri izvajanju Resolucije Varnostnega sveta Združenih narodov 1540 (2004) ter v okviru izvajanja Strategije EU proti širjenju orožja za množično uničevanje (UL L 127, 15.5.2008, str. 78).

      (3)  Sklep Sveta 2013/391/SZVP z dne 22. julija 2013 za podporo pri praktičnem izvajanju Resolucije Varnostnega sveta Združenih narodov 1540 (2004) o neširjenju orožja za množično uničevanje in njegovih nosilcev (UL L 198, 23.7.2013, str. 40).

      PRILOGA
      1.   CILJI

      Glavni cilj tega sklepa je spodbujanje izvajanja RVSZN 1540 (2004) in 1977 (2011) v okviru izvajanja strategije EU proti širjenju orožja za množično uničevanje s posebnimi ukrepi, katerih namen je: zagotoviti intenzivnejša ustrezna prizadevanja in boljšo usposobljenost na nacionalni in regionalni ravni, zlasti z izboljšanjem zmogljivosti in omogočanjem pomoči; prispevati k praktičnemu izvajanju posebnih priporočil tako iz celovitega pregleda izvajanja RVSZN 1540 (2004) iz leta 2009 kot iz zaključkov celovitega pregleda, opravljenega tekom leta 2016, zlasti na področju tehnične pomoči, mednarodnega sodelovanja in poglabljanja ozaveščenosti javnosti.
      2.   UKREPI

      2.1   Cilji ukrepov

                  —

                  podpreti izvedbene dejavnosti za posamezne države in na regionalni ravni, vključno s pripravo prostovoljnih nacionalnih akcijskih načrtov za izvajanje RVSZN 1540 (2004) ali programov izvajanja ključnih zahtev iz RVSZN 1540 (2004), usposabljanjem za nacionalne strokovnjake, prizadevanji za krepitev regionalnega/podregionalnega usklajevanja in drugimi dejavnostmi, namenjenimi spodbujanju procesa izvajanja na nacionalni in podregionalni ravni,

                  —

                  spodbuditi in podpreti univerzalnost poročanja, kot je določeno v RVSZN 1540 (2004),

                  —

                  okrepiti vlogo industrije in civilne družbe pri izvajanju RVSZN 1540 (2004),

                  —

                  poglobiti zavest oblikovalcev politik ter predstavnikov industrije in civilne družbe o pomembnosti izvajanja RVSZN 1540 (2004),

                  —

                  okrepiti podregionalno, regionalno in mednarodno sodelovanje v zvezi z izvajanjem RVSZN1540 (2004) ob ustreznem upoštevanju vloge Odbora 1540 in njegove skupine strokovnjakov ter programa dela Odbora,

                  —

                  prispevati k močnejšim sinergijam pri prizadevanjih mednarodnih akterjev pri izvajanju RVSZN 1540 (2004), zlasti v regiji OVSE.

            2.2   Opis ukrepov

                  (a)

                  UNODA bo v tesni povezavi z Odborom 1540 ugodil do sedmim prošnjam držav za pomoč, pri čemer bodo imele prednost države iz regije OVSE, afriške regije ter tudi zalivske in bližnjevzhodne regije. Države bodo z zagotovljeno pomočjo lahko sprejele dodatne praktične ukrepe za izvajanje zahtev iz RVSZN1540 (2004) na nacionalni ravni, kar je tudi v skladu s prošnjami za pomoč, ki jih države naslovijo na Odbor 1540. Tovrstna pomoč bo dopolnjevala funkcijo usklajevanja Odbora 1540, vendar ne bo vključevala zagotavljanja ali nabave tehnične opreme.

                  (b)

                  UNODA bo podpiral prizadevanja v prid univerzalnosti poročanja. Čeprav so države v RVSZN 1540 (2004) pozvane, naj najpozneje šest mesecev po sprejetju navedene resolucije Odboru 1540 predložijo prvo poročilo o ukrepih, ki so jih sprejele ali jih nameravajo sprejeti za izvajanje navedene resolucije, tega nekatere države še vedno niso storile. UNODA bo v zvezi s tem prek svojega regionalnega centra v Afriki (UNREC) in regionalnega centra na območju Azije in Pacifika (UNRCPD) ter v tesnem sodelovanju z Afriško unijo in ustreznimi regionalnimi centri odličnosti Evropske Unije za zmanjševanje kemične, biološke, radiološke in jedrske nevarnosti (v nadaljnjem besedilu: centri odličnosti EU za CBRN) podprl do pet nacionalnih ali regionalnih dejavnosti, namenjenih posebej državam, ki niso predložile poročila.

                  (c)

                  Poleg tega bo UNODA podprl tri regionalne/podregionalne tečaje usposabljanja za nacionalne kontaktne točke, ki jih imenujejo države zaradi usklajevanja nacionalnega izvajanja RVSZN 1540 (2004) in v pomoč vzpostavitvi mreže kontaktnih točk, pa tudi za izboljšanje komunikacije z Odborom 1540.

                  (d)

                  UNODA bo sekretariat OVSE med drugim zaprosil za študijo o tem, kako pri prizadevanjih zadevnih mednarodnih akterjev, ki sodelujejo pri izvajanju RVSZN 1540 (2004) v regiji OVSE, doseči dodatne sinergije.

                  (e)

                  UNODA bo podprl do tri regionalne konference RVSZN 1540 (2004) za področje industrije. Nemška vlada je od leta 2012 ob podpori programa EU za ozaveščanje o blagu z dvojno rabo in UNODA gostila štiri konference v mestu Wiesbaden za zainteresirane strani iz industrije in civilne družbe, da bi spodbudila sodelovanje industrije in zasebnega sektorja pri izvajanju RVSZN 1540 (2004). Eden od rezultatov četrte konference iz tega sklopa, ki je potekala novembra 2015 v sodelovanju z Odborom 1540, njegovo skupino strokovnjakov in UNODA, je bilo soglasje o okrepitvi regionalnega pristopa, tj. izvedbi podobnih konferenc tudi v Aziji, Latinski Ameriki in v regiji OVSE. Prihodnje regionalne konference za zainteresirane strani iz industrije bi morale dopolnjevati dejavnosti v okviru ustreznih programov Unije, npr. centrov odličnosti EU za CBRN in/ali programov javno-javnih partnerstev EU za nadzor izvoza blaga z dvojno rabo.

                  (f)

                  UNODA bo organiziral ali podpiral delavnice za predstavnike civilne družbe, akademskega sveta in industrije, namenjene praktični izvedbi celovitega pregleda izvajanja RVSZN 1540 (2004) iz leta 2016. V zvezi s tem bo UNODA podpiral sodelovanje nacionalnih uradnikov iz držav, ki zaprosijo za pomoč, na tečajih usposabljanja in pri drugih dejavnostih za krepitev zmogljivosti.

            Po potrebi bo UNODA poskušal zagotoviti sinergije z dejavnostmi drugih akterjev, ki sodelujejo pri izvajanju RVSZN 1540 (2004), regionalnih centrov odličnosti EU za CBRN ter z drugimi programi s tega področja, ki jih podpira Unija.
      2.3   Rezultati ukrepov

      Boljše izvajanje RVSZN 1540 (2004) zahvaljujoč dodatnim ukrepom, ki jih države sprejmejo v prid njenemu doslednemu izvajanju, izdelava učinkovitih in realističnih nacionalnih akcijskih načrtov ali programov izvajanja ključnih zahtev iz navedene resolucije, okrepljeni regionalno in podregionalno usklajeni pristopi k izvajanju RVSZN 1540 (2004) ter vzpostavitev učinkovitih partnerstev med sodelujočimi državami in tistimi, ki zagotavljajo pomoč.
      Večje število prvih poročil iz držav, ki še niso predložile prvega nacionalnega poročila o izvajanju RVSZN 1540 (2004).
      Večja vključenost predstavnikov industrije in civilne družbe v prizadevanja za izvajanje RVSZN 1540 (2004) na mednarodni, regionalni in nacionalni ravni.
      Boljša ozaveščenost javnosti o pomembnosti doslednega izvajanja RVSZN 1540 (2004) in rezultatih celovitih pregledov iz leta 2009 in 2016.
      3.   PARTNERJI PRI UKREPIH

      UNODA bo v tesni povezavi z Odborom 1540 še naprej vzpostavljal učinkovita partnerstva z ustreznimi regionalnimi organizacijami, zlasti OVSE, Afriško unijo in Ligo arabskih držav ter tudi centri odličnosti EU za CBRN, ki jih finančno podpira Evropska komisija ter jih skupaj vodita Skupno raziskovalno središče (JRC) in Medregijski raziskovalni inštitut ZN za kriminal in pravico (UNICRI).
      UNODA v zvezi s projekti v regiji OVSE sklene sporazum z OVSE o prenosu sredstev, potrebnih za izvajanje takšnih projektov, s čimer se v celoti izkoristi memorandum o soglasju med UNODA in sekretariatom OVSE iz leta 2011 o skupnem izvajanju projektov za neširjenje orožja za množično uničevanje.
      UNODA bo poleg tega še naprej sodeloval z drugimi mednarodnimi organizacijami in agencijami, vključno z Mednarodno agencijo za atomsko energijo (IAEA), Organizacijo za prepoved kemičnega orožja (OPCW), Svetovno zdravstveno organizacijo (WHO), Organizacijo Združenih narodov za prehrano in kmetijstvo (FAO) in Svetovno organizacijo za zdravje živali (OIE), da se zagotovijo učinkovite sinergije in prepreči podvajanje.
      4.   POVEZOVANJE S PRIZADEVANJI UNIJE

      Na podlagi rednih povratnih informacij UNODA o dejavnostih Unije se ta lahko odloči, da bo zadevna prizadevanja dopolnila z usmerjenimi diplomatskimi dejavnostmi, namenjenimi boljši ozaveščenosti o izvajanju nacionalnih akcijskih načrtov in s predložitvijo nacionalnih poročil.
      5.   UPRAVIČENCI UKREPOV

                  —

                  države, vladni uradniki;

                  —

                  Odbor 1540 in drugi subjekti ZN;

                  —

                  mednarodne, regionalne in podregionalne organizacije;

                  —

                  vlade in organizacije, ki zagotavljajo in prejemajo tehnično pomoč v skladu z RVSZN 1540 (2004);

                  —

                  civilna družba in industrija.

            6.   PRIZORIŠČA

      UNODA bo izbral možna prizorišča srečanj, delavnic in drugih prireditev. Med merili za izbor teh prizorišč bodo med drugim pripravljenost in zagotovila ustreznih držav v posameznih regijah, da bodo gostile prireditev. Konkretne lokacije za obiske držav ali dejavnosti, prilagojene posameznim državam, bodo odvisne od povabil iz zainteresiranih držav in po potrebi odločitev Odbora 1540 v skladu s programom dela Odbora.
      7.   TRAJANJE

      Predvideni skupni čas trajanja projekta je 36 mesecev.


title: Sklep Evropske centralne banke (EU) 2015/509 z dne 18. februarja 2015 o razveljavitvi Sklepa ECB/2013/6 o pravilih v zvezi z uporabo lastnih nekritih bančnih obveznic, za katere jamči država, kot zavarovanja pri operacijah denarne politike Eurosistema, Sklepa ECB/2013/35 o dodatnih ukrepih v zvezi z Eurosistemovimi operacijami refinanciranja in primernostjo zavarovanja ter členov 1, 3 in 4 Sklepa ECB/2014/23 o obrestovanju depozitov, stanj in imetij presežnih rezerv (ECB/2015/9)

text:
               2.4.2015

               SL

               Uradni list Evropske unije

               L 91/1

         SKLEP EVROPSKE CENTRALNE BANKE (EU) 2015/509
   z dne 18. februarja 2015
   o razveljavitvi Sklepa ECB/2013/6 o pravilih v zvezi z uporabo lastnih nekritih bančnih obveznic, za katere jamči država, kot zavarovanja pri operacijah denarne politike Eurosistema, Sklepa ECB/2013/35 o dodatnih ukrepih v zvezi z Eurosistemovimi operacijami refinanciranja in primernostjo zavarovanja ter členov 1, 3 in 4 Sklepa ECB/2014/23 o obrestovanju depozitov, stanj in imetij presežnih rezerv (ECB/2015/9)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti prve alinee člena 3.1, člena 12.1 in druge alinee člena 34.1 Statuta,
   ob upoštevanju naslednjega:

               (1)

               Zaradi jasnosti in skladnosti ter z namenom, da se okvir Eurosistema za zavarovanje poenostavi, so bile obveznosti, določene v sklepih ECB/2013/6 (1) in ECB/2013/35 (2) ter v členu 1 Sklepa ECB/2014/23 (3), vključene v Smernico Evropske centralne banke (EU) 2015/510 (ECB/2014/60) (4), ki je temeljni pravni akt v zvezi z instrumenti in postopki denarne politike Eurosistema.

               (2)

               Zaradi jasnosti in skladnosti ter z namenom, da se okvir Eurosistema za zavarovanje poenostavi, so bile določbe člena 3 Sklepa ECB/2014/23 vključene v Smernico ECB/2012/27 (5), določbe člena 4 Sklepa ECB/2014/23 pa v Smernico ECB/2014/9 (6).

               (3)

               Sklepe ECB/2013/6 in ECB/2013/35 ter člene 1, 3 in 4 Sklepa ECB/2014/23 je zato treba razveljaviti –

         SPREJEL NASLEDNJI SKLEP:
   Člen 1
   Razveljavitev sklepov ECB/2013/6 in ECB/2013/35 ter člena 1 Sklepa ECB/2014/23
   1.   Sklepa ECB/2013/6 in ECB/2013/35 se razveljavita.
   2.   Člen 1 Sklepa ECB/2014/23 se razveljavi.
   3.   Sklicevanja na razveljavljene sklepa in člen, navedene v odstavkih 1 in 2, se razlagajo kot sklicevanja na Smernico (EU) 2015/510 (ECB/2014/60).
   Člen 2
   Razveljavitev členov 3 in 4 Sklepa ECB/2014/23
   1.   Člena 3 in 4 Sklepa ECB/2014/23 se razveljavijo.
   2.   Sklicevanja na razveljavljeni člen 3 Sklepa ECB/2014/23 se razlagajo kot sklicevanja na člen 12(5) Priloge II k Smernici ECB/2012/27.
   3.   Sklicevanja na razveljavljeni člen 4 Sklepa ECB/2014/23 se razlagajo kot sklicevanja na člen 5(2) in (3) Smernice ECB/2014/9.
   Člen 3
   Začetek veljavnosti
   1.   Člen 1 tega sklepa začne veljati 1. maja 2015.
   2.   Člen 2 tega sklepa začne veljati naslednji dan po objavi v Uradnem listu Evropske unije.

      V Frankfurtu na Majni, 18. februarja 2015

            Predsednik ECB

         Mario DRAGHI

      (1)  Sklep ECB/2013/6 z dne 20. marca 2013 o pravilih v zvezi z uporabo lastnih nekritih bančnih obveznic, za katere jamči država, kot zavarovanja pri operacijah denarne politike Eurosistema (UL L 95, 5.4.2013, str. 22).

      (2)  Sklep ECB/2013/35 z dne 26. septembra 2013 o dodatnih ukrepih v zvezi z Eurosistemovimi operacijami refinanciranja in primernostjo zavarovanja (UL L 301, 12.11.2013, str. 6).

      (3)  Sklep ECB/2014/23 z dne 5. junija 2014 o obrestovanju depozitov, stanj in imetij presežnih rezerv (UL L 168, 7.6.2014, str. 115).

      (4)  Smernica Evropske centralne banke (EU) 2015/510 z dne 19. decembra 2014 o izvajanju okvira denarne politike Eurosistema (ECB/2014/60) (glej stran 1 tega Uradnega lista).

      (5)  Smernica ECB/2012/27 z dne 5. decembra 2012 o transevropskem sistemu bruto poravnave v realnem času (TARGET2) (UL L 30, 30.1.2013, str. 1).

      (6)  Smernica ECB/2014/9 z dne 20. februarja 2014 o domačih poslih upravljanja s sredstvi in obveznostmi s strani nacionalnih centralnih bank (UL L 159, 28.5.2014, str. 56).


title: 2012/710/EU: Sklep Sveta z dne 13. novembra 2012 o začetku avtomatizirane izmenjave daktiloskopskih podatkov v Estoniji

text:
               20.11.2012

               SL

               Uradni list Evropske unije

               L 321/61

         SKLEP SVETA
   z dne 13. novembra 2012
   o začetku avtomatizirane izmenjave daktiloskopskih podatkov v Estoniji
   (2012/710/EU)
   SVET EVROPSKE UNIJE JE –
   ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), ter zlasti člena 25 Sklepa,
   ob upoštevanju Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ (2) ter zlasti člena 20 Sklepa in poglavja 4 Priloge k Sklepu,
   ob upoštevanju naslednjega:

               (1)

               V skladu s Protokolom o prehodni ureditvi, priloženim Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo, akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravni učinek, dokler niso razveljavljeni, razglašeni za nične ali spremenjeni zaradi izvajanja Pogodb.

               (2)

               Skladno s tem se uporablja člen 25 Sklepa 2008/615/PNZ, Svet pa mora soglasno odločiti, ali države članice izvajajo določbe poglavja 6 navedenega sklepa.

               (3)

               Člen 20 Sklepa 2008/616/PNZ določa, da se sklepi iz člena 25(2) Sklepa 2008/615/PNZ sprejemajo na podlagi poročila o oceni, ki temelji na vprašalniku. Kar zadeva avtomatizirano izmenjavo podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

               (4)

               V skladu s točko 1.1 poglavja 4 Priloge k Sklepu 2008/616/PNZ se vprašalnik, ki ga je pripravila ustrezna delovna skupina Sveta, nanaša na vsako avtomatizirano izmenjavo podatkov in ga država članica izpolni takoj, ko meni, da izpolnjuje predpogoje za delitev podatkov v ustrezni kategoriji podatkov.

               (5)

               Estonija je izpolnila vprašalnik o varstvu podatkov in vprašalnik o izmenjavi daktiloskopskih podatkov.

               (6)

               Estonija je opravila uspešen preskus z Avstrijo.

               (7)

               V Estoniji je bil opravljen ocenjevalni obisk, o katerem je avstrijska ocenjevalna skupina pripravila poročilo in ga poslala ustrezni delovni skupini Sveta.

               (8)

               Celovito poročilo o oceni, v katerem so povzeti rezultati vprašalnika, ocenjevalnega obiska in preskusa izmenjave daktiloskopskih podatkov, je bilo predloženo Svetu –

         SPREJEL NASLEDNJI SKLEP:
   Člen 1
   Estonija za namene avtomatiziranega iskanja daktiloskopskih podatkov v celoti izvaja splošne določbe o varstvu podatkov iz poglavja 6 Sklepa 2008/615/PNZ ter je upravičena prejemati in pošiljati osebne podatke na podlagi člena 9 navedenega sklepa, in sicer od datuma začetka veljavnosti tega sklepa.
   Člen 2
   Ta sklep začne veljati na dan sprejetja.

      V Bruslju, 13. novembra 2012

            Za Svet

            Predsednik

         V. SHIARLY

      (1)  UL L 210, 6.8.2008, str. 1.

      (2)  UL L 210, 6.8.2008, str. 12.


title: Sklep Sveta z dne 13. marca 1989 o sklenitvi Drugega dodatnega protokola k Sporazumu med Evropsko gospodarsko skupnostjo in Republiko Islandijo zaradi pristopa Kraljevine Španije in Portugalske republike k Skupnosti

text:
Pomembno pravno obvestilo

|

31989D0330

Uradni list L 136 , 19/05/1989 str. 0009 - 0009 finska posebna izdaja: poglavje 2 zvezek 7 str. 0037  švedska posebna izdaja: poglavje 2 zvezek 7 str. 0037

		Sklep Svetaz dne 13. marca 1989o sklenitvi Drugega dodatnega protokola k Sporazumu med Evropsko gospodarsko skupnostjo in Republiko Islandijo zaradi pristopa Kraljevine Španije in Portugalske republike k Skupnosti(89/330/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti, in zlasti člena 113 Pogodbe,ob upoštevanju priporočila Komisije,ker se je na podlagi Uredbe (EGS) št. 839/88 [1] pobiranje carin, ki jih Skupnost deseterice uporablja za uvoz nekaterih izdelkov iz Španije in Portugalske, popolnoma opustilo, ko so te carine znašale samo še 2 % ali manj;ker je treba skleniti Drugi dodatni protokol k Sporazumu med Evropsko gospodarsko skupnostjo in Republiko Islandijo [2], podpisanim v Bruslju 22. julija 1972, da bi se določila popolna opustitev carin za izdelke, ki jih ureja Sporazum in ki se uvažajo v Islandijo iz Španije, kadar takšne carine znašajo samo še 2 % ali manj,SKLENIL:Člen 1Drugi dodatni protokol k Sporazumu med Evropsko gospodarsko skupnostjo in Republiko Islandijo neposredno po pristopu Kraljevine Španije in Portugalske republike k Skupnosti se odobri v imenu Skupnosti.Besedilo Protokola je priloženo temu sklepu.Člen 2Predsednik Sveta uradno obvesti, kot je določeno v členu 3 Protokola [3].Člen 3Ta sklep začne veljati naslednji dan po objavi v Uradnem listu Evropskih skupnosti.V Bruslju, 13. marca 1989Za SvetPredsednikC. Solchaga Catalan[1] UL L 87, 31.3.1988, str. 1.[2] UL L 301, 31.12.1972, str. 2.[3] Datum začetka veljavnosti Protokola bo objavil Generalni sekretariat Sveta v Uradnem listu Evropskih skupnosti.--------------------------------------------------


title: 2006/611/ES: Sklep predstavnikov vlad držav članic, ki so se sestali v okviru Sveta, z dne 10. aprila 2006 o začasni uporabi Notranjega sporazuma o spremembi Notranjega sporazuma z dne 18. septembra 2000 o ukrepih, ki naj se sprejmejo, in postopkih, katerim naj se sledi, za izvajanje Sporazuma o spremembi Sporazuma o partnerstvu AKP–ES

text:
               9.9.2006

               SL

               Uradni list Evropske unije

               L 247/46

         SKLEP PREDSTAVNIKOV VLAD DRŽAV ČLANIC, KI SO SE SESTALI V OKVIRU SVETA,
   z dne 10. aprila 2006
   o začasni uporabi Notranjega sporazuma o spremembi Notranjega sporazuma z dne 18. septembra 2000 o ukrepih, ki naj se sprejmejo, in postopkih, katerim naj se sledi, za izvajanje Sporazuma o spremembi Sporazuma o partnerstvu AKP–ES
   (2006/611/ES)
   PREDSTAVNIKI VLAD DRŽAV ČLANIC EVROPSKE SKUPNOSTI, KI SO SE SESTALI V OKVIRU SVETA, SO –
   ob upoštevanju Pogodbe o ustanovitvi Evropske skupnosti,
   ob upoštevanju Sporazuma o partnerstvu AKP–ES, podpisanega v Cotonouju (Benin) 23. junija 2000, v nadaljevanju „Sporazum AKP–ES“, kakor je bil spremenjen s Sporazumom, podpisanim v Luxembourgu 25. junija 2005, v nadaljevanju „Sporazum o spremembi Sporazuma AKP–ES“,
   ob upoštevanju predloga Komisije,
   ob upoštevanju naslednjega:

               (1)

               V skladu s členom 95(3) Sporazuma AKP–ES je Svet ministrov AKP–ES sprejel 25. junija 2005 Sklep št. 5/2005 (1) o prehodnih ukrepih, ki se uporabljajo od dne podpisa do dne začetka veljavnosti Sporazuma o partnerstvu AKP–ES.

               (2)

               Sprejetje teh prehodnih ukrepov vsebuje predčasno uporabo večine določb Sporazuma o spremembi AKP–ES, razen zahtevanih sprememb večletnega finančnega okvira in določb o boju proti terorizmu in sodelovanju v boju proti širjenju orožja za množično uničevanje, ki so pogojeni s Sklepom Sveta o razpoložljivosti finančnih sredstev.

               (3)

               Predstavniki vlad držav članic, ki so se sestali v okviru Sveta, so se dogovorili o Notranjem sporazumu o spremembi Notranjega sporazuma z dne 18. septembra 2000 glede ukrepov, ki naj se sprejmejo, in postopkov, katerim naj se sledi, za izvajanje Sporazuma o partnerstvu AKP–ES, v nadaljevanju „Sporazum o spremembi Notranjega sporazuma“. Sporazum o spremembi Notranjega sporazuma ne more začeti veljati, dokler ga vsaka država članica ne sprejme v skladu s svojimi ustavnimi zahtevami.

               (4)

               V skladu s členom 2 Sklepa št. 5/2005 Sveta ministrov AKP–ES, bodo morale tako države članice kot Skupnost, vsaka zase, sprejeti potrebne korake za izvajanje navedenega sklepa.

               (5)

               Zaradi uvedbe postopkov, katerim države članice sledijo v obdobju predčasne uporabe Sporazuma o spremembi Sporazuma AKP–ES, je treba predvideti določbe za začasno uporabo Sporazuma o spremembi Notranjega sporazuma –

         SKLENILI:
   Člen 1
   Določbe Notranjega sporazuma med predstavniki vlad držav članic, ki so se sestali v okviru Sveta, o spremembah Notranjega sporazuma z dne 18. septembra 2000 o ukrepih, ki naj se sprejmejo, in postopkih, katerim naj se sledi, za izvajanje Sporazuma o partnerstvu AKP–ES, v nadaljevanju „Sporazum o spremembi notranjega Sporazuma“, se začasno uporabljajo od 25. junija 2005.
   Besedilo Sporazuma o spremembi Notranjega sporazuma je priloženo temu sklepu.
   Člen 2
   Sklep začne veljati hkrati s prehodnimi ukrepi za predčasno uporabo Sporazuma o spremembi Sporazuma AKP–ES.
   Sporazum ostane v veljavi do začetka veljavnosti Sporazuma o spremembi Notranjega sporazuma.
   Člen 3
   Ta sklep se objavi v Uradnem listu Evropske unije.

      V Luxembourgu, 10. aprila 2006

            V imenu vlad držav članic

            Predsednica

         U. PLASSNIK

      (1)  UL L 287, 28.10.2005, str. 1.
    ---documentbreak---

               9.9.2006

               SL

               Uradni list Evropske unije

               L 247/48

         NOTRANJI SPORAZUM
   med predstavniki vlad držav članic, ki so se sestali v okviru Sveta, o spremembi Notranjega sporazuma z dne 18. septembra 2000 o ukrepih, ki naj se sprejmejo, in postopkih, katerim naj se sledi, za izvajanje Sporazuma o partnerstvu AKP–ES
   PREDSTAVNIKI VLAD DRŽAV ČLANIC EVROPSKE SKUPNOSTI, KI SO SE SESTALI V OKVIRU SVETA, SO –
   OB UPOŠTEVANJU Pogodbe o ustanovitvi Evropske skupnosti,
   OB UPOŠTEVANJU Sporazuma o partnerstvu AKP–ES, podpisanega v Cotonouju (Benin) 23. junija 2000, v nadaljevanju „Sporazum AKP–ES“,
   OB UPOŠTEVANJU predloga Komisije,
   OB UPOŠTEVANJU NASLEDNJEGA:

               (1)

               Na podlagi Sklepa z dne 27. aprila 2004 je Svet pooblastil Komisijo, da začne pogajanja z državami AKP glede sprememb Sporazuma AKP–ES. Ta pogajanja so se zaključila v Bruslju 23. februarja 2005. Sporazum o spremembi Sporazuma AKP–ES je bil podpisan v Luxembourgu 25. junija 2005.

               (2)

               Zato je treba spremeniti Notranji sporazum med predstavniki vlad držav članic, ki so se sestali v okviru Sveta 18. septembra 2000, o ukrepih, ki naj se sprejmejo, in postopkih, katerim naj se sledi, za izvajanje Sporazuma o partnerstvu AKP–ES (1), v nadaljevanju „Notranji sporazum“.

               (3)

               Postopek, uveden z Notranjim sporazumom, je treba spremeniti tako, da se upoštevajo spremembe členov 96 in 97, kot je določeno v Sporazumu o spremembi Sporazuma AKP–ES. Tudi ta postopek bi se moral spremeniti tako, da se upošteva novi člen 11b, katerega odstavek 1 predstavlja bistveni sestavni del Sporazuma o spremembi Sporazuma AKP–ES –

         SKLENILI:
   Člen 1
   Notranji sporazum med predstavniki vlad držav članic, ki so se sestali v okviru Sveta dne 18. septembra 2000, o ukrepih, ki naj se sprejmejo, in postopkih, katerim naj se sledi, za izvajanje Sporazuma o partnerstvu AKP–ES, se spremeni, kot sledi:

               1.

               Člen 3 se nadomesti z:
               „Člen 3
               Mnenje držav članic o izvajanju členov 11b, 96 in 97 Sporazuma AKP–ES, če se mnenje nanaša na zadeve, za katere so pristojne, sprejme Svet v skladu s postopkom, določenim v Prilogi.
               Če se načrtovani ukrepi nanašajo na zadeve, za katere so pristojne države članice, lahko Svet ukrepa na pobudo države članice.“

               2.

               Člen 9 se nadomesti z:
               „Člen 9
               Ta sporazum, sestavljen v enem izvirniku v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem in švedskem jeziku, pri čemer je vseh dvajset besedil enako verodostojnih, se deponira v arhivu generalnega sekretariata Sveta, ki pošlje overjeno kopijo vladi vsake države podpisnice.“

               3.

               Priloga se nadomesti z:

                  „PRILOGA

                              1.

                              Razen v izjemno nujnih primerih, Skupnost in njene države članice najprej izkoristijo vse možnosti za politični dialog z državo AKP v skladu s členom 8 Sporazuma AKP–ES, preden se začne proces posvetovanja iz člena 96 Sporazuma AKP–ES. Dialog iz člena 8 se izvaja sistematično in formalno v skladu s pogoji in načini iz člena 2 Priloge VII k Sporazumu AKP–ES. Če v dialogu na nacionalni, regionalni in podregionalni ravni sodeluje Skupna parlamentarna skupščina, jo predstavljata sopredsedujoča ali eden od imenovanih kandidatov.

                              2.

                              Če so bile izkoriščene vse možnosti za dialog iz člena 8 Sporazuma AKP–ES in Svet na pobudo Komisije ali države članice meni, da država AKP ne izpolnjuje obveznosti v zvezi s katerim od bistvenih sestavnih delov iz členov 9 ali 11b Sporazuma AKP–ES, ali v hujših primerih korupcije, se država AKP, razen v posebno nujnih primerih, povabi, da opravi posvetovanja v skladu s členi 11b, 96 ali 97 Sporazuma AKP–ES.
                              Svet odloča s kvalificirano večino.
                              Pri posvetovanjih Skupnost zastopata predsedstvo Sveta in Komisija, ki si prizadevata zagotoviti enakovredno raven zastopanosti. Posvetovanja se osredotočajo na ukrepe, ki naj jih zadevna pogodbenica sprejme in izvaja v skladu s pogoji in načini, določenimi v Prilogi VII k Sporazumu AKP–ES.

                              3.

                              Če po izteku rokov za posvetovanja, določenih v členih 11b, 96 ali 97 Sporazuma AKP–ES, rešitve kljub vsem prizadevanjem ni, lahko Svet na podlagi navedenih členov in na predlog Komisije s kvalificirano večino odloči, da bo sprejel ustrezne ukrepe, tudi delno opustitev izvajanja Sporazuma, takšno odločitev pa lahko nemudoma sprejme tudi v izjemno nujnih primerih ali v primeru zavrnitve posvetovanja. O popolni prekinitvi veljavnosti Sporazuma AKP–ES v zvezi z zadevno državo AKP Svet odloči soglasno.
                              Ti ukrepi ostanejo v veljavi, dokler Svet z uporabo veljavnega postopka, kakor je naveden v prvem pododstavku, ne odloči o spremembi ali preklicu prej sprejetih ukrepov, ali, kadar ustreza, v obdobju, navedenem v Sklepu.
                              V ta namen Svet redno in vsaj vsakih šest mesecev pregleda navedene ukrepe.
                              Predsednik Sveta o tako sprejetih ukrepih uradno obvesti zadevno državo AKP in Svet ministrov AKP–ES, preden ukrepi začnejo veljati.
                              Sklep Sveta se objavi v Uradnem listu Evropske unije. Kadar se ukrepi sprejmejo takoj, se uradno obvestilo o tem pošlje državi AKP in Svetu ministrov AKP–ES istočasno z vabilom k posvetovanju.

                              4.

                              Evropski parlament se nemudoma in v celoti obvesti o vseh odločitvah, sprejetih v skladu s točkama 1 in 2.“

         Člen 2
   Ta sporazum odobri vsaka država članica v skladu s svojimi ustavnimi zahtevami. Vlada vsake države članice obvesti generalni sekretariat Sveta o sklenitvi postopkov, ki so potrebni za začetek veljave tega sporazuma.
   Če so izpolnjene določbe iz prvega odstavka, začne ta sporazum veljati istočasno kot Sporazum o spremembi Sporazuma AKP–ES (2). Sporazum ostane v veljavi, dokler traja ta sporazum.

      Hecho en Luxemburgo, el diez de abril de dos mil seis.
      V Lucemburku dne desátého dubna dva tisíce šest.
      Udfærdiget i Luxembourg den tiende april to tusind og seks.
      Geschehen zu Luxemburg am zehnten April zweitausendsechs.
      Kahe tuhande kuuenda aasta aprillikuu kümnendal päeval Luxembourgis.
      'Εγινε στo Λουξεμβούργο, στις δέκα Απριλίου δύο χιλιάδες έξι.
      Done at Luxembourg on the tenth day of April in the year two thousand and six.
      Fait à Luxembourg, le dix avril deux mille six.
      Fatto a Lussemburgo, addì dieci aprile duemilasei.
      Luksemburgā, divtūkstoš sestā gada desmitajā aprīlī.
      Priimta du tūkstančiai šeštų metų balandžio dešimtą dieną Liuksemburge.
      Kelt Luxembourgban, a kettőezer hatodik év április tizedik napján.
      Magħmul fil-Lussemburgu, fl-għaxar jum ta' April tas-sena elfejn u sitta.
      Gedaan te Luxemburg, de tiende april tweeduizend zes.
      Sporządzono w Luksemburgu dnia dziesiątego kwietnia roku dwa tysiące szóstego.
      Feito no Luxemburgo, em dez de Abril de dois mil e seis.
      V Luxemburgu dňa desiateho apríla dvetisícšesť.
      V Luxembourgu, desetega aprila leta dva tisoč šest.
      Tehty Luxemburgissa kymmenentenä päivänä huhtikuuta vuonna kaksituhattakuusi.
      Som skedde i Luxemburg den tionde april tjugohundrasex.

         Pour le Royaume de Belgique
         Voor het Koninkrijk België
         Für das Königreich Belgien

         Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
         Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

         Za Českou republiku

         På Kongeriget Danmarks vegne

         Für die Bundesrepublik Deutschland

         Eesti Vabariigi nimel

         Για την Ελληνική Δημοκρατία

         Por el Reino de España

         Pour la République française

         Thar cheann Na hÉireann
         For Ireland

         Per la Repubblica italiana

         Για την Κυπριακή Δημοκρατία

         Latvijas Republikas vārdā

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għar-Repubblika ta' Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Za Republiko Slovenijo

         Za Slovenskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland

      (1)  UL L 317, 15.12.2000, str. 376.

      (2)  Datum začetka veljavnosti tega sporazuma bo v Uradnem listu Evropske unije objavil generalni sekretariat Sveta.


title: Sklep Sveta (SZVP) 2016/2112 z dne 1. decembra 2016 o spremembi Sklepa 2014/401/SZVP o Satelitskem centru Evropske unije

text:
               2.12.2016

               SL

               Uradni list Evropske unije

               L 327/78

         SKLEP SVETA (SZVP) 2016/2112
   z dne 1. decembra 2016
   o spremembi Sklepa 2014/401/SZVP o Satelitskem centru Evropske unije
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 28 in člena 31(1) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 26. junija 2014 sprejel Sklep 2014/401/SZVP (1) o Satelitskem centru Evropske unije in razveljavitvi Skupnega ukrepa 2001/555/SZVP o ustanovitvi Satelitskega centra Evropske unije.

               (2)

               Upravnemu odboru Satelitskega centra Evropske unije (v nadaljnjem besedilu: SATCEN) bi bilo treba omogočiti, da na nekatere svoje seje povabi strokovnjake iz ustreznih držav, mednarodnih organizacij, organov in subjektov, da ga seznanijo z informacijami o posameznih vprašanjih.

               (3)

               SATCEN bi moral biti pristojen za izvajanje mednarodnih sporazumov, ki jih je Unija sklenila na področju skupne zunanje in varnostne politike v zvezi z dejavnostmi SATCEN.

               (4)

               Sklep 2014/401/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2014/401/SZVP se spremeni:

               1.

               člen 6(4) se nadomesti z naslednjim:
               „4.   Direktor SATCEN ali predstavnik direktorja se praviloma udeležuje sestankov upravnega odbora. Sestankov upravnega odbora se lahko udeležujejo tudi predsednik Vojaškega odbora Evropske unije, generalni direktor Vojaškega štaba Evropske unije in poveljnik civilnih operacij Evropske unije. Sestankov upravnega odbora se na njegovo povabilo lahko udeležijo tudi predstavniki ustreznih institucij, agencij, organov in subjektov Unije ter predstavniki tretjih držav, mednarodnih organizacij in subjektov, da predstavijo informacije v zvezi s posameznimi točkami dnevnega reda.“;

               2.

               v členu 20 se za odstavkom 2 vstavi naslednji odstavek:
               „2a.   Ob odobritvi upravnega odbora je SATCEN pristojen za izvajanje mednarodnih sporazumov, ki jih je Unija sklenila na področju skupne zunanje in varnostne politike, kolikor zadevajo dejavnosti SATCEN.“

         Člen 2
   Ta sklep začne veljati na dan sprejetja.

      V Bruslju, 1. decembra 2016

            Za Svet

            Predsednik

         A. ÉRSEK

      (1)  Sklep Sveta 2014/401/SZVP z dne 26. junija 2014 o Satelitskem centru Evropske unije in razveljavitvi Skupnega ukrepa 2001/555/SZVP o ustanovitvi Satelitskega centra Evropske unije (UL L 188, 27.6.2014, p. 73).


title: Sklep Sveta 2011/764/SZVP z dne 28. novembra 2011 o razveljavitvi Sklepa 2011/210/SZVP o vojaški operaciji Evropske unije v podporo operacijam humanitarne pomoči v odziv na krizne razmere v Libiji (EUFOR Libya)

text:
               29.11.2011

               SL

               Uradni list Evropske unije

               L 314/35

         SKLEP SVETA 2011/764/SZVP
   z dne 28. novembra 2011
   o razveljavitvi Sklepa 2011/210/SZVP o vojaški operaciji Evropske unije v podporo operacijam humanitarne pomoči v odziv na krizne razmere v Libiji (EUFOR Libya)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti členov 42(4) in 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 1. aprila 2011 sprejel Sklep 2011/210/SZVP (1).

               (2)

               Poveljnik operacije Evropske unije je s pismom z dne 27. oktobra 2011 uradno sporočil, da bo operativno poveljstvo prenehalo delovati 10. novembra 2011. Sklep Sveta 2011/210/SZVP bi bilo zato treba v skladu s členom 13(3) Sklepa z 10. novembrom 2011 razveljaviti.

               (3)

               V Sklepu Sveta 2008/975/SZVP z dne 18. decembra 2008 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (Athena) (2) so določeni postopki za revizijski pregled in predložitev računov operacije –

         SPREJEL NASLEDNJI SKLEP:
   Člen 1
   Sklep 2011/210/SZVP se razveljavi z 10. novembrom 2011. Ta razveljavitev ne posega v postopke iz Sklepa 2008/975/SZVP o revizijskem pregledu in predložitvi računov operacije.
   Člen 2
   Ta sklep začne veljati na dan sprejetja.

      V Bruslju, 28. novembra 2011

            Za Svet

            Predsednica

         K. SZUMILAS

      (1)  UL L 89, 5.4.2011, str. 17.

      (2)  UL L 345, 23.12.2008, str. 96.


title: 2012/683/EU: Sklep Evropskega parlamenta in Sveta z dne 25. oktobra 2012 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/019 ES/Galicia Metal, Španija)

text:
               7.11.2012

               SL

               Uradni list Evropske unije

               L 307/77

         SKLEP EVROPSKEGA PARLAMENTA IN SVETA
   z dne 25. oktobra 2012
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/019 ES/Galicia Metal, Španija)
   (2012/683/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti točke 28 tega sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo razširjeno na vloge, vložene med 1. majem 2009 in 30. decembrom 2011, da bi se vključila pomoč za delavce, ki so postali presežni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.

               (4)

               Španija je 28. decembra 2011 vložila vlogo za uporabo sredstev ESPG v zvezi z 878 presežnimi delavci v 35 podjetjih, ki delujejo v panogi, razvrščeni v oddelek 25 NACE Revizija 2 („Proizvodnja kovinskih izdelkov, razen strojev in naprav“), v regiji Galicija (ES11) po ravni NUTS II ter jo do 28. maja 2012 dopolnila z dodatnimi informacijami. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 2 029 235 EUR.

               (5)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Španija –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2012 se iz Evropskega sklada za prilagoditev globalizaciji zagotovi vsota 2 029 235 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 25. oktobra 2012

            Za Evropski parlament

            Predsednik

         M. SCHULZ

            Za Svet

            Predsednik

         A. D. MAVROYIANNIS

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.